પુણેની ટીમના માલિક સંજીવ ગોએન્કાએ કહ્યું, ”હું મુખ્ય કોચના રૃપમાં ફલેમિંગનું સ્વાગત કરું છું.” ધોની અને ફલેમિંગની જોડીએ ચેન્નઈની ટીમને સતત બે આઇપીએલ ખિતાબ અપાવવા ઉપરાંત ચેમ્પિયન્સ લીગના બેખિતાબ પણ અપાવ્યા હતા. ગોએન્કાએ કહ્યું, ”ફલેમિંગ આંતરરાષ્ટ્રીય ક્રિકેટમાં ખેલાડીના રૃપમાં ઘણો સફળ રહ્યો હતો અને વિશ્વાસ છે કે તેનું ક્રિકેટ અંગેનું જ્ઞાન અને કૌશલ્ય અમારી ટીમ માટે ઘણું ફાયદાકારક રહેશે. અમારી ટીમના સભ્યો પર આની સકારાત્મક અસર પડશે.”